Diari Oficial de la Generalitat Valenciana


Sumari del DOGV 6583, del 09-08-2011 (2011/8766)

Informació pública de l'alternativa tècnica del Programa d'Actuació Integrada de la Unitat d'Execució Ampliació Sector Masia de Baló a Riba-roja de Túria.
----------------------------------------------------------------------------------------------------------------------------------------------------------

### Dades del document

Número de DOGV
:   6583

Data del DOGV
:   09-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8766


Data del document
:   03-08-2011

Organisme emissor
:   Desarrollos Urbanos Horizonte, SL

Tipus de document
:   Anunci

Descriptors 

:   * Riba-roja de Túria
    * empresa privada
    * pla d'urbanisme

Informació pública de l'alternativa tècnica del Programa d'Actuació Integrada de la Unitat d'Execució Ampliació Sector Masia de Baló a Riba-roja de Túria. [2011/8766]  
El Ple de l'Ajuntament de Riba-roja de Túria, en la sessió del dia 6 d'abril de 2011, va acordar establir la gestió indirecta per al desenvolupament urbanístic de l'actuació relativa a la unitat d'execució Ampliació del Polígon Industrial Masia de Baló, així com aprovar les bases particulars que regiran el concurs per a la selecció d'agent urbanitzador per gestió indirecta del programa d'actuació integrada per al desenvolupament de la unitat d'execució esmentada, les quals es van publicar en el Diari Oficial de la Comunitat Valenciana número 6515, de data 6 de maig de 2011.  
En el Diari Oficial de la Unió Europea número S92, de data 13 de maig de 2011, així com en el Diari Oficial de la Comunitat Valenciana número 6525, de data 20 de maig de 2011, es va procedir a la informació pública del concurs per a la selecció d'agent urbanitzador per al desenvolupament del Programa d'Actuació Integrada de la Unitat d'Execució Ampliació del Polígon Industrial Masia de Baló.  
Desarrollos Urbanos Horizonte, SL, exposa al públic els documents de la seua alternativa tècnica de programa d'actuació integrada, composta per:  
- Pla de reforma interior.  
- Memòria del programa.   
- Projecte d'urbanització.  
- Estudi d'integració paisatgística i pla de participació pública.  
  
- Estudi acústic.  
- Estudi de mobilitat (transports i connexions).  
- Estudi de recursos hídrics.  
- Estudi preliminar de plantacions, construccions i instal·lacions a eradicar per a quantificar les possibles indemnitzacions.  
En compliment del que disposa la Llei Urbanística Valenciana, durant el termini d'un mes qualsevol persona interessada podrà formular al·legacions i suggeriments al pla de reforma interior, projecte d'urbanització, així com a la resta d'estudis que integren l'alternativa tècnica.  
I en compliment del que disposa l'article 15 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, en relació amb els articles 44 i 45, durant un termini de 45 dies a comptar de la publicació d'aquest anunci es podran formular al·legacions i suggeriments al pla de participació pública de l'estudi d'integració paisatgística.  
Tots aquests documents integrants de l'alternativa tècnica que planteja la mercantil Desarrollos Urbanos Horizonte, SL, han sigut protocol·litzats davant del notari de Riba-roja de Túria Manuel Cerdá García, i se n'ha depositat també una còpia a l'Ajuntament de Riba-roja de Túria.  
  
La consulta dels documents i la presentació d'al·legacions i suggeriments es podran realitzar en els terminis indicats, en horari de 09.30 a 14.00 hores, a la notaria de Manuel Cerdá García del Moral, situada a Riba-roja de Túria, carretera de Vilamarxant, 115, baixos, telèfon 988 327 225. Qualsevol persona interessada podrà comparéixer a la notaria esmentada per a obtindre còpia de l'acta de protocol·lització de l'alternativa tècnica de programa d'actuació integrada atorgada davant d'aquest mateix notari o sol·licitar que se li exhibisca aquesta, així com presentar al·legacions.  
Igualment podrà consultar-se la documentació i formular al·legacions i suggeriments a l'Ajuntament de Riba-roja de Túria, on s'ha depositat una còpia dels documents integrants de l'alternativa tècnica del programa d'actuació integrada.  
Amb anterioritat a la publicació d'aquest edicte, i en compliment del que estableix l'article 134.4 de la Llei 16/2005, de la Generalitat, Urbanística Valenciana, s'ha remés el corresponent avís al domicili dels que consten en el Cadastre com a titulars de drets afectats per l'actuació proposada.   
Aquest edicte val d'anunci als titulars cadastrals, i en particular, als titulars cadastrals desconeguts o de parador ignorat, sense perjudici que l'avís als titulars de parador ignorat s'efectue addicionalment per mitjà de publicació en el Butlletí Oficial de la Província de València, segons el que disposa l'article 296.4 del Reglament d'Ordenació i Gestió Territorial i Urbanística.  
  
Riba-roja de Túria, 3 d'agost de 2011.- L'administrador de Desarrollos Urbanos Horizonte, SL: José Manuel Navarro Soriano.